Prynhawn da gyfeillion,
Mae gwella a chynyddi safonau ein hysgol yn flaenoriaeth i ni yn dilyn cyhoeddiadau a darganfyddiadau diweddar. Fel arweinydd newydd y Cyfnod Sylfaen, ers blwyddyn bellach, ac aelod o uwch dîm rheoli’r ysgol, rydw i wedi treulio amser yn arsylwi’n plant yn agos, a dadansoddi data’r ysgol, le gwelir yn glir ni ddefnyddia rhai plant y Gymraeg yn hyderus yn y Cyfnod Sylfaen. Er hynny, mae’n gweledigaeth ni fel ysgol yn glir sef i sicrhau bod ein plant yn gadael yr ysgol yn hollol, rhugl a hyderus yn y Gymraeg a’r Saesneg.
Gwelir yn glir wrth dracio’r plant, nid oes gan ganran uchel ohonynt hyder neu safonau boddhaol wrth gyfathrebu drwy gyfrwng y Gymraeg, wrth iddynt drosglwyddo’n ddyddiol o’u cartref i’r ysgol, yn enwedig yn y Cyfnod Sylfaen, wrth i’r disgwyliadau cynyddu gyda’u hoedran. Wrth ystyried hyn ar un llaw bwysig yw nodi nid yw sgiliau iaith a  chyfathrebu pawb yn datblygu ar yr un cyflymder (Siencyn, 2015). Ar y llaw arall credaf yn gryf bod angen i ni fel ysgol, gan gynnwys holl staff yr ysgol a phob llywodraethwr sicrhau bod cynyddu’r defnydd a lefel Cymraeg ein disgyblion yn flaenoriaeth, gan ganolbwyntio ar y Cyfnod Sylfaen, i sicrhau bydd ganddynt y sylfaeni sydd angen arnynt i ddatblygu’n unigolion hyderus, i gyd-fynd gyda’n cynllun datblygu ysgol.
Y ffyrdd mwyaf addas ar gyfer hyn i gyd fynd ag amserlen yr ysgol yw cynnal sesiynau ymyrraeth ar gyfer ein plant, sydd ddim yn cyrraedd y lefelau disgwyliedig am eu hoedran, yn unrhyw un o’r llinynnau dysgu, boed yn llafaredd, darllen neu ysgrifennu. Rydym bellach yn ysgol sydd wedi datblygu’r dull trochi, wrth osgoi defnyddio’r dull traddodiadol wrth ddefnyddio’r Saesneg pan nid yw unigolyn yn deall rhywbeth, a bellach yn defnyddio’r dull o ddefnyddio’r Gymraeg yn unig ar lawr y dosbarth. Nid ymyrraeth i ymarfer pob llinyn sydd angen arnom, ond sesiynau i gynyddu hyder ar lafar, gan mai’r llinyn yma bydd yn debygol i gynyddi safonau darllen ac ysgrifenedig y plant. 
Mynycha’r mwyafrif o’n disgyblion yr ysgol  o aelwydydd di-gymraeg, gydag Estyn yn pwysleisio’n aml “mae cynnydd gormod o blant o gartrefi di-gymraeg yn rhy araf” (Estyn, 2013, t. 4), elfen gwelir yn glir yn yr ysgol hon yw hyn wrth i’n disgyblion ifancaf yn yr ysgol defnyddio brin iawn o Gymraeg oherwydd y diffyg cyfleoedd sydd ganddynt i’w ddefnyddio, tu hwnt i furiau’r dosbarth.
Bydd cynnal sesiynau ymyrraeth yn debygol o hybu rhuglder ein disgyblion, wrth iddynt fedru gweithio mewn grwpiau bach, o allu tebyg, gan sgaffadlio eu dysgu. Yn ystod yr ymyrraeth mi fydd oedolyn, un o’n haelodau o staff cynorthwyol, yn gweithio gyda phob plentyn sydd angen yr ymyrraeth am gyfnodau bach, yn ddyddiol, gan ymarfer eu sgiliau llafar, a chyfathrebu drwy gyfrwng y Gymraeg gyda’i gilydd, sy’n allweddol, oherwydd dengys tystiolaeth gadarn, “mae bron 80% o’r hyn mae plant yn dysgu, oddi wrth ei gilydd” (APADGOS, 2010, t. 7).
Yn anffodus mae canran uchel o’n disgyblion sy’n mynychu’r ysgol o gartrefi di-gymraeg, yn clywed a defnyddio’r Gymraeg yn yr ystafell ddosbarth yn unig, ac oherwydd yr elfen o ddiffyg hunan hyder mae’r trosglwyddo o’r cartref i’r ysgol yn achosi, mae sicrhau bod gan y plant cyfleoedd i ddefnyddio’r Gymraeg tu allan i’r ystafell ddosbarth yn allweddol, gan fod yr iaith yn perthyn i bawb yng Nghymru, (GACYIG, 2013: 1) ac sydd hefyd yn elfen allweddol o ganlyniad i nod uchelgeisiol Llywodraeth Cymru, o sicrhau mi fydd gennym filiwn o siaradwyr Cymraeg erbyn y flwyddyn 2050, gyda phwyslais enfawr arnom fel sector i gyfrannu’n sylweddol tuag at hyn.
O fewn y sesiynau ymyrraeth mi fydd cynorthwyydd o safon yn atgyfnerthu sgiliau llafar y plant, gan ddefnyddio’r dull trochi. Ymarfer patrymau brawddegau bydd un o brif bwrpasau’r ymyrraeth, er mwyn sicrhau cywirdeb yr iaith. Wrth wneud hyn disgwylir cynnydd personol, wrth i'r plant ifancaf y Derbyn defnyddio’r Gymraeg yn anuniongyrchol i ddechrau wrth arwain i’w ddefnyddio’n bersonol. Mi fydd cyfleoedd i ymarfer digwyddiadau dyddiol megis y tywydd ar gyfer plant y Derbyn, neu elfennau ychydig yn fwy heriol yn ymwneud a gwaith y dosbarth i blant ychydig yn hŷn, megis creu brawddegau yn gysylltiedig gyda’r gwaith thema. Er bwriedir i gynnal y sesiynau’n ddyddiol, pwysig fydd i sicrhau bod elfennau ohono wedi cynnal mewn gwahanol amgylcheddau, megis yn yr awyr agored, i gwrdd gyda gofynion Fframwaith y Cyfnod Sylfaen; hybu elfennau ADCDF, a bydd o bosib o fudd i’r rheiny sydd yn dysgu fwy trwy symud a chwarae, megis chwarae gemau ynglŷn â beth maen nhw’n gallu gweld. Wrth wneud hyn bydd angen sicrhau ail adrodd patrymau yn gyson i sicrhau bod ganddynt yr iaith i fedru darllen ac ysgrifennu yn llwyddiannus gan gyrraedd eu llawn botensial.
Mi fydd yr ymyrraeth yn llwyddiannus pe bai’r cyfleoedd a chynigir yn sicrhau amrywiaeth o brofiadau iddynt, wrth ddysgu geirfa newydd, gan gynnwys sicrhau cywiro ynganiad llythrennau’n sydyn, gan gynnwys ynganiad allweddol deugraffau, sef llythrennau dwbl, megis ‘ch’ a ‘ll.’ Gellir gwneud hyn gan ddefnyddio cynllun ffoneg synthetig, ‘Tric a Chlic’, le mae modd defnyddio’r amrywiaeth o gamau i asesu ynganiad y plant wrth iddynt edrych ar lythyren neu air, a gallu ei dweud yn hyderus, sef canlyniad clir fod yr ymyrraeth o ymarfer gwaith llafar sylfaenol yn llwyddiant, fel gwelir yn llwyddiannus mewn ysgol yn Sir Gaerdydd, wrth i’r plant datblygu’n hyderus yn y tri llinyn, wrth iddynt allu cysylltu’r hyn maent wedi dysgu ar lafar i’r ddau linyn dilynol. Wrth ddefnyddio’r cynllun ffoneg hyn, mae’r athrawon dosbarth eisoes yn defnyddio ar lawr y dosbarth, o fewn gwaith grŵp ac fel dosbarthiadau cyfan, mi fydd yr ymyrraeth yn sicrhau digwyddir sgaffaldio effeithiol wrth gyfoethogi’r hyn mae’r plant wedi dysgu’n flaenorol. Wrth sicrhau bod yr elfen o drochi, a’r cynllun ‘Tric a Chlic’ yn rhan o ddiwedd yr ymyrraeth, mi fydd modd monitro ac asesu'r hyn sydd angen y plant parhau i ddatblygu yn ystod y sesiynau i sicrhau maent yn cyrraedd y disgwyliadau am eu hoedran yn ôl gofynion y cwricwlwm. Er hynny mi fyddwn yn herio’r plant megis ynganiad o ddeugraffau yn benodol, oherwydd er nid yw’r fframwaith yn pwysleisio hyn hyd at flwyddyn 2 heb law bu plentyn gallu ei dweud ni fydd modd iddynt allu eu darllen neu sillafu.
Gobeithir bydd yr ymyrraeth hon yn sicrhau mi fydd hyder gan y plant o oed cynnar i ddefnyddio’r Gymraeg yn fwyfwy, ar fuarth yr ysgol ac yn y gymuned ehangach, wrth sicrhau byddwn yn cyrraedd disgwyliadau siarter iaith Sir Gaerfyrddin, ein disgwyliadau uchel fel ysgol, a gwelir yn ein polisi iaith  a llythrennedd. Gobeithir gallwn sicrhau bydd ein plant medru ymfalchïo digwyddiadau byddwn yn cynnal yn y gymuned ehangach fel ysgol. Mi fydd ymyrraeth o’r fath yn sicrhau bydd gan ein disgyblion yr iaith sydd angen arnynt ar gyfer sefyllfaoedd trawsgwricwlaidd o fewn yr ysgol, wrth iddynt fedru ymarfer yr hyn maent yn caffael yn ystod yr ymyrraeth a’u gymhwyso’n gyfan gwbl.
Rydw i wedi paratoi dogfennau ac ychydig o wybodaeth bellach ar eich cyfer, a gobeithiaf wnewch chi gyfeirio at y ffeil hwn sydd yn cyfoethogi ac ychwanegu at y braslun sydyn rydych wedi clywed heddiw. Gweler ein cynllun datblygu ysgol,  a thystiolaeth gadarn a disgwyliadau sy’n wraidd i’r ymyrraeth, wrth i bob un ohonom baratoi’n disgyblion i gyd fynd gyda disgwyliadau'r dyfodol, wrth sicrhau mi fydd ein dysgwyr gyda phob cyfle i fod yn uchelgeisiol a galluog, elfen sy’n allweddol yn ôl yr Athro Donaldson (2015).
Am y tro, diolch o galon i chi am wrando, a hyderaf mi fydd y dogfennau cefnogi, a’n sgwrs, yn elfen byddwn yn parhau i drafod a datblygu yn y dyfodol agos.

